A Bizottság irányelve

(1988. május 17.)

a gépjárművek vezetőinek látóterére vonatkozó tagállami jogszabályok közelítéséről szóló 77/649/EGK tanácsi irányelvnek a műszaki fejlődéshez történő hozzáigazításáról

(88/366/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 87/403/EGK irányelvvel [1] módosított, a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi rendeletre [2] és különösen annak 11. cikkére,

tekintettel a legutóbb a 81/643/EGK irányelvvel [3] módosított, a gépjárművek vezetőinek látóterére vonatkozó tagállami jogszabályok közelítéséről szóló, 1977. szeptember 27-i 77/649/EGK tanácsi rendeletre [4] és különösen annak 5. cikkére,

mivel fejlődés történt a járműtervezésben, különösen a tüzelőanyag-megtakarítást célzó aerodinamikai kutatás hatásának eredményeként, amely gyakran igen jelentős mértékben megdőlt szélvédőoszlopokat eredményezett; mivel módosítani kell a szélvédő oszlopok miatti binokuláris takarásra vonatkozó jelenlegi követelményeket, azon nehézségek csökkentésére, amelyekkel a gyártók optimális súrlódási tényezőkkel (Cd) rendelkező járművek gyártása során találkoznak;

mivel a gyakorlati tapasztalat bebizonyította, hogy a szélvédővel egybeépített „rádióantennákra” és „jegesedésgátló/páramentesítő” vezetékekre vonatkozó egyes követelményeket is módosítani kell olyan optimális minőség és teljesítmény elérésének lehetővé tételére, mely összhangban van a legnagyobb teljesítményű rádióberendezésekkel, valamint a szélvédő jegesedésgátlás és páramentesítés teljesítménye, illetve hatékonysága növelésének lehetővé tételére jó optikai minőség fenntartása mellett és a látótér takarása nélkül;

mivel az ezen irányelvben előírt intézkedések összhangban vannak a motorgépjárművek ágazatában a kereskedelem technikai akadályainak megszüntetését célzó irányelveknek a műszaki fejlődéshez történő hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 77/649/EGK irányelv mellékleteinek jegyzéke és I. és IV. melléklete ezen irányelv mellékletével összhangban módosul.

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1988. október 1.-ig megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1988. május 17-én.

a Bizottság részéről

Cockfield

alelnök

[1] HL L 220., 1987.8.8, 44. o.

[2] HL L 42., 1970.2.23., 1. o.

[3] HL L 231., 1981.8.15., 41. o.

[4] HL L 267., 1977.10.19., 1. o.

--------------------------------------------------

MELLÉKLET

A mellékletek jegyzéke a következőképpen módosul:A III. melléklet után a"Függelék: 1. és 2. ábra" szöveggel egészül ki,A IV. melléklet után a"Függelék: 1. – 7. ábra" szöveggel egészül ki.

Az I. melléklet a következőképpen módosul:Az 5.1.2–5.1.2.1.2. pont helyébe a következő pontok lépnek:

"5.1.2. Az egyes "A" oszlopok takarási szöge, úgy, ahogyan ezt az 5.1.2.1. pont leírja, nem haladhatja meg a 6°-ot (lásd a IV. melléklet függelékében a 3. ábrát).

Az utas oldalon az "A" oszlop takarási szögét, úgy, ahogyan ezt az 5.1.2.1.2. pont leírja, nem kell meghatározni, ha a két oszlop szimmetrikusan helyezkedik el a jármű hosszirányú függőleges felezősíkjához viszonyítva.

5.1.2.1. Minden egyes "A" oszlop takarási szögét valamely síkban a következő két vízszintes szakasz szuperponálásával kell mérni:

1. szakasz : Az 5.3.1.1. pontban meghatározott helyen elhelyezkedő Pm pontból kiindulva rajzolni kell egy síkot, mely a vízszintes sík fölött, azzal 2°-os szöget bezárva helyezkedik el, előrefelé halad és keresztül megy a Pm ponton. Meg kell határozni az "A" oszlop vízszintes szakaszát az "A" oszlop és a megdöntött sík legelső metszéspontjából kiindulva (lásd a IV. melléklet függelékének 2. ábráját).

2. szakasz : Meg kell ismételni a fenti eljárást a vízszintes síkhoz viszonyítva 5°-os szögben lefelé hajló, a Pm pontból kiinduló és előre haladó síkot alapul véve (lásd a IV. melléklet függelékének 2. ábráját).

5.1.2.1.1. A gépjárművezető oldalán az "A" oszlop takarási szöge a megfigyelt síkban az E2-ből kiinduló az E1-et az S2 szakasz külső szélével összekötő érintő egyenessel párhuzamos vonal és az E2-öt az S1-es szakasz belső szélével összekötő érintő egyenes közötti szög (lásd a IV. melléklet függelékének 3. ábráját).

5.1.2.1.2. Az utas oldalon az "A" oszlop takarási szöge a megfigyelt síkon az E3-at az S1-es szakasz belső szélével összekötő érintő egyenes és az E4-et az S2 szakasz külső szélével összekötő érintő egyenessel párhuzamos, az E3-ból kiinduló vonal közötti szög (lásd a IV. melléklet függelékének 3. ábráját)."

Az 5.1.3 pont helyébe a következő szöveg lép:

"5.1.3. Nem lehet más takarás, mint amelyet az A. oszlopok, rögzített vagy mozgatható szellőző vagy oldalablak osztólécek, külső rádióantennák, visszapillantó tükrök és ablaktörlők hoznak létre a vezető 180°-os menetirányú közvetlen látóterében, a V1-en keresztülhaladó vízszintes sík alatt és a V2-őn keresztülhaladó három függőleges sík fölött, amelyek egyike merőleges az X-Z síkra és a vízszintes sík alatt 4°-kal előrehajlik, a másik kettő pedig merőleges az Y-Z síkra és a vízszintes sík alatt 4°-ra hajlik (lásd a IV. melléklet 4. ábráját).

A következőket nem kell a látóteret zavaró tényezőknek tekinteni:

- a következőnél nem szélesebb beágyazott vagy nyomtatott "rádióantenna" vezetékek:

- beágyazott vezetékek: 0,5 mm

- nyomtatott vezetékek: 1,0 mm

Ezek a "rádióantenna" vezetékek nem haladhatnak keresztül a gépjárművek ablaktörlő és ablakmosó rendszereire vonatkozó 78/318/EGK irányelvben [1] meghatározott A. zónán. Azonban, három "rádióantenna" vezeték keresztül haladhat az A. zónán, ha a szélességük nem haladja meg a 0,5 millimétert.

- az A. zónán belüli, általában "cikk-cakk" vagy szinuszos alakban elhelyezkedő és a következő méretekkel rendelkező "jegesedésgátló/páramentesítő" vezetékek:

- legnagyobb látható szélesség: 0,030 mm

- legnagyobb vezetéksűrűség:

- függőleges vezetékek esetében: 8/cm

- vízszintes vezetékek esetében: 5/cm."

Az 5.3.1.1. pont helyébe a következő szöveg lép:

"5.3.1.1. A II. táblázat tartalmazza a 25°-os üléstámla tervezett dőlésszöghöz tartozó alapkoordinátákat. A koordináták pozitív irányát a IV. melléklet függelékének 1. ábrája mutatja.

A Pm pont a P1, P2 egyenes vonal és az R ponton keresztülhaladó hosszirányú függőleges sík közötti metszéspont.

II. TÁBLÁZAT

P pont | X | Y | Z |

P1 | 35 mm | – 20 mm | 627 mm |

P2 | 63 mm | 47 mm | 627 mm |

Pm | 43,36 mm | 0 mm | 627 mm" |

Az 5.5.2. pont helyébe a következő szöveg lép:

"5.5.2. Az E1 és E2 pontokat összekötő egyenes vonal addig forog el a P1 pont körül, amíg az E1-et a vezető oldalon az A. oszlop 2. szakaszának külső szélével összekötő érintő egyenes merőleges nem lesz az E1 – E2 egyenes vonalra (lásd a IV. melléklet függelékében a 3. ábrát)."

Az 5.5.2.1. és 5.5.2.2. pontot el kell hagyniA Az 5.5.2. pont helyébe a következő szöveg lép:

"5.5.4. Az E3 – E4 egyenes vonal addig forog el a P2 pont körül, amíg az E4-et az utas oldalon az A. oszlop 2. szakaszának külső szélével összekötő érintő egyenes merőleges nem lesz az E3 – E4 egyenes vonalra (lásd a IV. melléklet függelékében a 3. ábrát)."

A 6.1.4. pont helyébe a következő szöveg lép:

"6.1.4. A takarás szögét (lásd az 5.1.2. pontot) a IV. melléklet függelékének 2. ábrájában jelzett módon, a ferde síkban mérik. A P1 és P2 pontok közötti összefüggést, amelyek kapcsolódnak az E1 és E2, illetve az E3 és E4 pontokkal, a IV. melléklet függelékének 5. ábrája mutatja."

A 6.1.4.1. és 6.1.4.2. pont helyébe a következő szöveg lép:

"6.1.4.1. Az E1–E2 egyenes vonalat az 5.5.2. pontban leírtak szerint kell meghúzni. A vezető oldalon az A. oszlop takarási szögét ezután az 5.2.1.1. pontban meghatározottnak megfelelően kell mérni.

6.1.4.2. Az E3–E4 egyenes vonalat az 5.5.4. pontban leírtak szerint kell meghúzni. Az utas oldalon az A. oszlop takarási szögét ezután az 5.1.2.1.2. pontban meghatározottnak megfelelően kell mérni."

A 6.1.5. ponttal egészül ki a következőképpen:

"6.1.5. A gyártó, vagy a járművön vagy a rajzokon méri a takarás szögét. Kétely esetén, a műszaki szolgálatok a járművön végrehajtandó vizsgálatokat írhatnak elő."

A IV. melléklet a következőképpen módosul:Az ábrák előtt a"függelék" szóval egészül ki.A 2. ábra helyébe a következő 2. ábra lép:

+++++ TIFF +++++

Az irányelv a 2. ábrát követően következő, új 3. ábrával egészül ki:

+++++ TIFF +++++

A 3., 4., 5. és 6. ábra számozása 4., 5., 6., illetve 7. ábrára változik.

[1] HL L 81., 1978.3.28., 49. o.

--------------------------------------------------